(台文版)

台灣人tio̍h-ài放棄選舉思維chiah有可能建國
蔣為文
選舉kan-taⁿ適用tī有公平、公正基礎ê正常民主國家使用，若無，伊會chiâⁿ做統治者維護既得利益ê政治工具。這pái中華民國總統選舉，代表台灣本土政黨ê民進黨候選人蔡英文落選。Bē chió人建議蔡英文四年後koh拚後屆總統選舉。阮認為，台灣人tio̍h-ài放棄選舉思維chiah有可能建國！理由是án-ne：
第一：中華民國無等於台灣。中華民國是中國ê流亡政權，台灣是提供「home stay」收留伊ê厝頭家。這款情形tō親像西藏流亡政府受著中國共產黨ê迫害了，流亡到北印度寄生仝款。中華民國有機會來到台灣是因為1945年聯軍統帥「MacArthur」發布第一號命令指派蔣介石代表聯軍來台灣kap越南北部接受日軍ê投降。照講，受降任務完成了蔣介石tō應該比照越南模式，撤軍tńg去中國。台灣應該比照琉球、韓國kap日本，交hō͘美國軍事政府暫時託管，thèng-hāu日後chiah koh決定政治歸屬。M̄-koh尾仔國共內戰kap韓戰、越戰相liân-soà爆發，美國只好目睭kheh-kheh hō͘蔣介石kā流亡ê中華民國政府搬來台灣。當1979年中華人民共和國kap美國建交了，美國sûi tō以國內法ê定位通過「台灣關係法」來保障台灣ê安全。美國這款ê用意，tāi-seng是teh提醒眾人台灣tī法理上猶原是美國軍事政府ê託管地，第二是避免中華人民共和國用繼承中華民國做理由來侵略kap占領台灣。
第二：臺灣人參與總統選舉等於替中華民國就地合法。既然中華民國是外來ê流亡政權，伊tō無權力對本土台灣人來課稅kap徵兵。本土台灣人mā無權利kap義務參與中華民國ê選舉。這種情形tō親像西藏流亡政府tī印度進行選舉ê時，印度人bē-tàng mā 無應該參與仝款。台灣人參與中華民國ê總統選舉，無論選贏選輸，攏會hō͘國際社會kiò-sī台灣人歡迎中華民國ê統治。以這pái選舉做例，中國國民黨ê馬英九得著689萬外票當選中華民國總統。事實上，若就總選舉人數1808萬來計算，馬英九kan-taⁿ占38%，無到一半ê支持率。M̄-koh中國派媒體soah刁故意解釋做台灣人接受一中各表ê 92共識。
第三：kiáu跤無可能贏做莊--ê。台灣ê教育kap媒體基本上iáu是掌握tī中國國民黨ê手裡。當教育kap媒體猶原嚴重倚向中國ê時陣，選民beh按怎ē-tàng真正認清候選人ê本質leh？ Lia̍h外，中華民國ê檢調kap選舉制度基本上是對中國國民黨有利，加上jú來jú強、來自中國透過台商「以商逼政」ê經濟攻勢，台灣人beh án-choáⁿ透過選舉達成建國目標？當初nā 毋是泛藍分裂，陳水扁是beh án-choáⁿ有機會tī 2000年贏tio̍h總統選舉？咱毋通bē記chit，毋是ta̍k 个人ta̍k 工lóng ē-sái tio̍h頭獎！Tī這款無公平ê選舉制度下，台灣人m̄-nā無法度贏tio̍h總統選舉，恐驚koh會chiâⁿ做中華民國流亡政權ê共犯！
第四：就算贏tio̍h選舉，mā無法度建國。陳水扁kap李登輝擔任中華民國總統期間，in kám有才調學習「戈巴契夫」解散前蘇聯ê模式來解散或者kā中華民國正名？無！做總統顛倒hō͘陳水扁kiâⁿ中間路線。蔡英文為求勝選，mā講：「中華民國就是台灣」。假使kiâⁿ中間路線tō ē-sái建國，án-ne孫文當初mā 毋免鼓催「驅除韃虜，恢復中華」，用革命ê方式來建立中華民國ah！
總講，台灣人ài kā過去以選舉為唯一考量ê思考模式hìⁿ-sak chiah有可能達成建國ê目標。推動罷選中華民國總統kap由南部縣市tāi-seng宣布組成台灣新政府koh要求中華民國撤退，hoān-sè是ē-tàng kiâⁿ ê棋。
(中文版)
台灣人須摒棄選舉思維才可能建國

蔣為文

選舉僅適用於具有公平、公正基礎的正常民主國家使用，否則它將淪為統治者維護既得利益的政治工具。這次中華民國總統選舉，代表台灣本土政黨的民進黨候選人蔡英文落選。不少人建議蔡英文四年後再拚下屆總統選舉。我們認為，台灣人須摒棄選舉思維才可能建國！其理由如下：

第一：中華民國不等於台灣。中華民國是中國的流亡政權，而台灣則是提供「home stay」收留它的寄宿家庭主人。這種情形就如同西藏流亡政府受到中國共產黨的迫害後，流亡到北印度寄居一樣。中華民國有機會來到台灣源自1945年聯軍統帥「麥克阿瑟」發布第一號命令指派蔣介石代表聯軍到台灣及越南北部接受日軍的投降。照理講，受降任務完成後蔣介石應比照越南模式，撤軍回中國。台灣則比照琉球、韓國與日本，交由美國軍事政府暫時託管，待日後再決定政治歸屬。然因隨後國共內戰及韓戰、越戰相繼爆發，美國只好閉一隻眼讓蔣介石將流亡的中華民國政府搬來台灣。當1979年中華人民共和國與美國建交後，美國隨即以國內法之定位通過「台灣關係法」來保障台灣的安全。美國此舉之用意其一在提醒世人台灣在法理上仍為美國軍事政府下的託管地，其二在避免中華人民共和國以繼承中華民國為理由而侵略並占領台灣。

第二：臺灣人參與總統選舉等於幫中華民國就地合法。既然中華民國為外來的流亡政權，它就沒有權力對本土台灣人進行課稅與徵兵。本土台灣人也沒有權利與義務參與中華民國的選舉。這種情形就如同西藏流亡政府在印度進行選舉時，印度人不能也不應該參與。台灣人參與中華民國的總統選舉，不論選贏選輸，都會讓國際社會誤以為台灣人歡迎中華民國的統治。以這次選舉為例，中國國民黨的馬英九獲689萬餘票當選中華民國總統。事實上，若就總選舉人數1808萬來計算，馬英九僅占38%，未達一半的支持率。但中國派媒體卻可以刻意解釋為台灣人接受一中各表的92共識。

第三：賭徒不可能贏莊家。台灣的教育及媒體基本上仍掌握在中國國民黨的手裡。當教育與媒體仍大肆傾中之際，選民如何能真正認清候選人的本質?此外，中華民國的檢調及選舉制度基本上是對中國國民黨有利，加上與日俱增來自中國透過台商「以商逼政」的經濟攻勢，台灣人如何能透過選舉達成建國目標?當初是泛藍分裂才讓陳水扁有機會於2000年贏得總統選舉。但是，我們不要忘記，不是每人每天都可以中樂透彩！在這種不公平的選舉制度下，台灣人不僅無法贏得總統選舉，還恐將淪為中華民國流亡政權的車手！

第四：就算贏得選舉，也無法建國。陳水扁與李登輝擔任中華民國總統期間，他們能仿效「戈巴契夫」解散前蘇聯的模式來解散或將中華民國正名嗎?沒有！擔任總統反而讓陳水扁走中間路線。蔡英文為求勝選，也講：「中華民國就是台灣」。如果走中間路線就可以建國，那麼孫文當初也不用鼓催「驅除韃虜，恢復中華」，以革命方式建立中華民國了吧！

總之，台灣人須摒棄過去以選舉為唯一考量的思考模式才有可能達成建國的目標。推動罷選中華民國總統並由南部縣市先行宣布組成台灣新政府並要求中華民國撤退，或許是可行的方法。
